
	Сабақтың тақырыбы 
	Етістік. 

	Оқу мақсаты


	2.2.3.1 - мәтін мазмұнын анықтауға бағытталған сұрақтар құрастыру және жауап беру

	Сабақ мақсаттары
	Барлық оқушылар:
Сөз таптарын сұрақ қою арқылы ажарытады. 
Көптеген оқушылар:
Сұрақтар құрастыруды мәтінмен жұмыс жасауға дағдланады.
Кейбір оқушылар:
Сөйлем   ішінен етістіктерді  таба алады. 

	Бағалау критерийлері
	− мәтін мазмұнына сай нақты сұрақтар қояды;

 − сұрақтың құрылымын сақтайды; 

− қойылған сұрақтарға жауап береді.

	Құндылықтарды дарыту
	Жеке, топта жұмыс жасауда адамгершілік қасиеттеріне баулу. 

	Алдыңғы білімдер
	Зат есім. 

	Сабақ барысы

	Сабақтың жоспарланған кезеңдері
	Сабақта жоспарланған іс-әрекет

	Басы
	Оқушылар мәтінді түсініп оқиды. Мұғалім «Мәтін не туралы?» сұрағын қою арқылы тақырыпты анықтатады. «Автор осы мысал арқылы не айтқысы келеді?» сұрағы арқылы мәтіндегі негізгі ой таптырылады. 

Мәтінді түсініп оқу. 

Мәтіннің не туралы екенін анықтау. 

Мәтіндегі негізгі ойды табу. 

Жер Тауға шағынды. 

– Менің үстімде не боп жатыр? Білемісің? Адамдар аяуды қойды. Бетімді бей- берекет айғыздап бітті. Тұқымдары құрып біткен аң- құстарым мынау. Сұлап жатқан теректерім анау. Өзендерім суалды, теңіздерім құрғады... Енді менде не қасиет қалды?! Жердің көз жасы мөлтілдеп, шық боп құйылды. 

Жер жылап жатты... 

– Мен қайтейін, – деді Тау күңіреніп

 – Бәрін де көріп тұрмын. Бірақ қолымнан не келеді? Өзімнің де халім мүшкіл. Тау күрсінді. 
Балтабай Әділов


	Ортасы
	Жер мен Таудың айтқандарына өз ойын білдіру. Ұнаған/ұнамағанына дәлелді пікір келтіру.

Мұғалім «Таудың айтқанына келісесіңдер ме? Келіспесеңдер, өз пікірлеріңді төмендегі сөздерден бастаңдар және аяқтаңдар» деп, үлгі береді: –Кешіріңіздер. Мен Таудың айтқанымен келіспеймін. Өйткені... – Жоқ, мен Жердің айтқанына келісемін. Расында да, ... Мұғалім сұхбаттасуды екі нұсқада ұйымдастырады. Бірінші нұсқа бойынша Жер мен Таудың арасындағы сұхбаттасу, екінші нұсқада үшеуінің арасындағы өзара ой бөлісу жүзеге асырылады. Адам сөйлеуінде «Кешірім өтінемін!», «Кешіріңіздер! Мұндай келеңсіздіктер енді қайталанбайды» ой оралымдарын пайдаланады. 

Әр топ өлең мазмұны бойынша сұрақтар құрастырады. 

Адамды сұхбаттасуға ендіру. Оның сөйлеуінде кешірім сұрау сөздерін қолдану.
(МК; Т;Ө) 

Мәтін мазмұны бойынша сұрақтар құрастыру және жауап беру. 

Төскейден жел еседі,
 Төбемнен бұлт көшеді. 

Туған жерім мен үшін 

Көк майсасын төседі. Е.Ерботин

Қарамен берілген сөздерге сұрақ қою. Қай сөз табы екенін табу.
Мысалы: Төскей деген не? «Еседі» сөзін қандай сөзбен алмастырып айтуға болады? «Көк майса» дегенді қалай түсінеміз? 

Оқушылар бірінші сұрақтың жауабын дереккөздермен жұмыс істеу арқылы, яғни түсіндірме сөздіктен іздейді. 

Екінші сұрақтың жауабын «соғады» синонимімен алмастыру арқылы табады. 

«Көк майса» бұл көктемдегі көк шөп, ағаштардың көгеруі деген сияқты жауаптар айтады. 

Әр өлең мазмұны бойынша құрастырған сұрақтарын, оларға берген жауаптарын қорғайды.

 Оқушылар қажетті ақпаратты сынып бұрышында жинақталған түрлі анықтамалықтардан, түсіндірме сөздіктерден таба алады. 

«Төскей», «көк майса» сөздерінің беретін мағынасы анықтатылады.

 «Жел неге соғады?», «Бұлт неге көшеді?» сұрақтарының жауабы іздетіледі. «Керісінше сөзжұмбақ» ойынын ойнатуға болады. Сөздің беретін мағынасы, яғни түсіндірмесі беріледі. Олар санмен көрсетіледі. Сөздің өзі жасырылады. Мысалы: «Керісінше сөзжұмбақ құрастыр. Ол үшін берілген түсіндірменің жауабын (сөзін) түсіндірме сөздіктен тауып көр» деген тапсырма беріледі. Тапсырмадан кейін нөмірленген түсіндірмелер, ал оң жағында тігінен, көлденеңінен сөз санына сәйкес торкөзді сызба сызылады. 

«1. Таудың ұшар басы» түсіндірмесіне түсіндірме сөздіктен «шың» таптырылады. Тапқан сөз көлденеңнен тұрған үш торкөзге сәйкес болу қажеттігі оқушыларға түсіндіріледі.

Өлеңде қарамен берілген «еседі», «көшеді», «төседі» сөздеріне сұрақ қойдырылып, қай сөз табының сөздері екені таптырылады. Неліктен «не істеді?» сұрағы қойылмай, «қайтеді?» сұрағы қойылғаны анықтатылады. Өздеріне етістік туралы қорытынды тұжырым жасатып, бұл тұжырымдарын оқулықта берілген ережемен салыстырғызады.

	Соңы
	Қалыптастырушы бағалау тапсырмасы. Оқулықпен жұмыс. 

3- жаттығу. Мәтінге ат қою. Мәтіннен етістіктерді табу. Етістіктерсіз оқып, өзгерісті анықтату.  Сөйлеуде етістік не үшін қажет екенін анықтайды. Мәтін мазмұны бойынша сұрақтар құрастырады. 

	Саралау. Оқушыларға қолдау көрсетуді қалай жоспарлайсыз? Қабілеті жоғары оқушыларға қандай міндет қоюды жоспарлап отырсыз?
	Бағалау. Оқушылардың материалды меңгеру деңгейін қалай тексеруді жоспарлайсыз?

	Оқушыларға жеке көмек пен қолдау көрсету
	Сабақ барысында мадақтау сөздер айту арқылы бағалау. Оқушылардың жауаптарына, іс-әрекеттеріне бақылау жүргізіп, түртіп  алу арқылы бағалау. Кері байланыс беру арқылы бағалау.


